Rasman: Koronavirus sabab Tokio—2020 Olimpiadasi 1 yilga kechiktirildi

2020-yil Tokio mezbonligida o‘tishi rejalashtirilgan navbatdagi yozgi Olimpiada o‘yinlari koronavirus sabab kechiktirildi.

Yaponiya bosh vaziri Sindzo Abe Xalqaro olimpiya qo‘mitasi raisi Tomas Bax bilan 2020-yilgi Tokio Olimpiadasini 1 yilga kechiktirish bo‘yicha kelishuvga erishganini e’lon qildi.
Avvalroq Yaponiya hukumat rahbarining XOQ rahbariga Olimpiadani 1 yilga kechiktirish taklifi bilan chiqishi ma’lum bo‘lgan, bu taklifga esa bir nechta mamlakatning Milliy olimpiya qo‘mitalari ham rozilik bildirgandi.
Tokiodagi Olimpiada o‘yinlari 24-iyuldan 9-avgustga qadar o‘tishi belgilangandi.
Jahon sog‘liqni saqlash tashkilotining so‘nggi ma’lumotlariga ko‘ra, koronavirus sabab dunyo bo‘ylab 330 mingdan ortiq kishi zararlangan, 14,5 ming kishi vafot etgan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!